AIŠKINAMASIS RAŠTAS

Dėl Molėtų rajono savivaldybės 2024 m. užimtumo didinimo programos patvirtinimo

1. Parengto tarybos sprendimo projekto tikslai ir uždaviniai

Tikslas - patvirtinti Molėtų rajono savivaldybės 2024 m. užimtumo didinimo programą.

Uždavinys – numatyti Molėtų rajono savivaldybės 2024 m. užimtumo didinimo programos tikslus, uždavinius, paslaugas ir priemones, darbų pobūdį ir apimtis, vykdymo terminus, organizavimą ir trukmę, skiriamas lėšas bei finansavimo šaltinius.

1. Siūlomos teisinio reguliavimo nuostatos:

Priėmus šį sprendimą, bus patvirtinta Molėtų rajono savivaldybės 2024 m. užimtumo didinimo programa, atitinkanti teisės aktus, reglamentuojančius Užimtumo didinimo programų rengimą, programos tikslas, uždaviniai, darbų pobūdis ir apimtys, vykdymo terminai, organizavimas ir trukmė, skiriamos lėšos ir lėšų šaltiniai.

1. Laukiami rezultatai:

Įgyvendinus šioje programoje iškeltus tikslus, numatoma, kad paslaugas gaus 80 asmenų, trumpalaikiam darbui įdarbinta bus 12 asmenų.

1. Lėšų poreikis ir jų šaltiniai:

Molėtų rajono savivaldybės 2024 m. užimtumo didinimo programos įgyvendinimui numatyta 127,8 tūkst. eurų, iš jų 106,9 tūkst. eurų Lietuvos Respublikos valstybės biudžeto specialiųjų tikslinių dotacijų savivaldybių biudžetams lėšų, 20,9 tūkst. eurų Savivaldybės biudžeto (Socialinio darbuotojo darbui su rizikos asmenimis darbo užmokestis) lėšų.

1. Kiti sprendimui priimti reikalingi pagrindimai, skaičiavimai ar paaiškinimai:

Nėra